Gjennom 17-, 18- og 1900-tallet gikk Modum stadig mer i retning av å bli en industrikommune. Blaafarveværket var en stor bergverksbedrift med ca. 1900 ansatte rundt år 1840. Geithus og Kattfoss har hatt en betydelig papir- og celluloseindustri i mange år. I 1868 var Randsfjordbanen ferdig fra Hokksund til Vikersund. Fra Vikersund kan man ta Krøderbanen, Norges lengste museumsjernbane. Randsfjordbanen blir ofte kalt Bergensbanen. Vikersund er kommunens eneste operative jernbanestasjon.